CELEX: 32018D1970
Language: lv
Date: 2018-12-11 00:00:00
Title: Komisijas Īstenošanas lēmums (ES) 2018/1970 (2018. gada 11. decembris), ar kuru groza un pagarina Īstenošanas lēmumu (ES) 2016/412, ar ko dalībvalstīm atļauj noteikt pagaidu atkāpi no dažiem Padomes Direktīvas 2000/29/EK noteikumiem attiecībā uz Kanādas izcelsmes oša koksni vai Kanādā pārstrādātu oša koksni (izziņots ar dokumenta numuru C(2018) 8240)

13.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 316/19
               
            
         KOMISIJAS ĪSTENOŠANAS LĒMUMS (ES) 2018/1970
         (2018. gada 11. decembris),
         ar kuru groza un pagarina Īstenošanas lēmumu (ES) 2016/412, ar ko dalībvalstīm atļauj noteikt pagaidu atkāpi no dažiem Padomes Direktīvas 2000/29/EK noteikumiem attiecībā uz Kanādas izcelsmes oša koksni vai Kanādā pārstrādātu oša koksni
         
            
               (izziņots ar dokumenta numuru C(2018) 8240)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         Ievērojot 2000. gada 8. maija Padomes Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā, (1) un it īpaši tās 15. panta 1. punkta pirmo ievilkumu,
         tā kā:
         
                     (1)
                  
                  
                     Ar Komisijas Īstenošanas lēmumu (ES) 2016/412 (2), dalībvalstīm atļāva noteikt pagaidu atkāpi no Direktīvas 2000/29/EK 5. panta 1. punkta saistībā ar minētās direktīvas IV pielikuma A daļas I iedaļas 2.3. punktu, kurā noteiktas īpašas prasības attiecībā uz oša (Fraxinus L.) koksnes, kuras izcelsme ir Kanādā, ieviešanu Savienībā.
                  
               
                     (2)
                  
                  
                     Īstenošanas lēmums (ES) 2016/412, kuru pagarināja ar Komisijas Īstenošanas lēmumu (ES) 2017/2180 (3), zaudē spēku 2018. gada 31. decembrī. Ņemot vērā pieredzi, kas gūta, piemērojot Īstenošanas lēmumu (ES) 2016/412, un pamatojoties uz informāciju, kas iegūta 2018. gada jūnijā Komisijas revīzijas laikā Kanādā, ir lietderīgi ar šo lēmumu turpināt piemērot tā prasības.
                  
               
                     (3)
                  
                  
                     Tāpēc Īstenošanas lēmuma (ES) 2016/412 piemērošanas termiņš būtu jāpagarina līdz 2020. gada 30. jūnijam, lai to izvērtētu, pamatojoties uz jaunākajām zinātniskajām un tehniskajām norisēm.
                  
               
                     (4)
                  
                  
                     Pamatojoties uz informāciju, kas iegūta 2018. gada jūnijā veiktā Komisijas revīzijā Kanādā, un Kanādas Valsts augu aizsardzības organizācijas sniegto informāciju, ir lietderīgi noteikt īpašus nosacījumus attiecībā uz reģistru un procedūru revīziju, kā arī marķējumu, pirmsnosūtīšanas pārbaudēm un uzraudzību apstiprinātajās kokzāģētavās.
                  
               
                     (5)
                  
                  
                     Tāpēc Īstenošanas lēmums (ES) 2016/412 būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Grozījumi Īstenošanas lēmumā (ES) 2016/412
            Īstenošanas lēmumu (ES) 2016/412 groza šādi:
            
                        1)
                     
                     
                        2. panta 2. punkta b) apakšpunktu aizstāj ar šādu:
                        
                                    “b)
                                 
                                 
                                    paketes numuru(-us), kas atbilst katrai konkrētajai paketei, kuru eksportē;”;
                                 
                              
                  
                        2)
                     
                     
                        5. pantā tekstu “2018. gada 31. decembrī” aizstāj ar “2020. gada 30. jūnijā”;
                     
                  
                        3)
                     
                     
                        pielikumu groza šādi:
                        
                                    a)
                                 
                                 
                                    2. punkta c) apakšpunktā iekļauj šādu daļu:
                                    “Ja minētās revīzijas veic CFIA apstiprināta aģentūra, CFIA reizi sešos mēnešos veic revīziju attiecībā uz paveikto. Reizi sešos mēnešos veicamās revīzijas ietver gan aģentūras procedūru un dokumentācijas verifikāciju, gan apstiprināto uzņēmumu apmeklēšanu;”;
                                 
                              
                                    b)
                                 
                                 
                                    4. punktu aizstāj ar šādu:
                                    “Lai nodrošinātu 1. un 3. punktā noteikto prasību izpildi, pirms eksportēšanas CFIA vai tās apstiprināta aģentūra inspicē konkrēto koksni, kas paredzēta eksportam uz Savienību.”
                                 
                              
                  
         
            2. pants
            Adresāti
            Šis lēmums ir adresēts dalībvalstīm.
         
         
            Briselē, 2018. gada 11. decembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 169, 10.7.2000., 1. lpp.
         
         
            (2)  Komisijas 2016. gada 17. marta Īstenošanas lēmums (ES) 2016/412, ar ko dalībvalstīm atļauj noteikt pagaidu atkāpi no dažiem Padomes Direktīvas 2000/29/EK noteikumiem attiecībā uz Kanādas izcelsmes oša koksni vai Kanādā pārstrādātu oša koksni (OV L 74, 19.3.2016., 41. lpp.).
         
            (3)  Komisijas 2017. gadu 16. novembra Īstenošanas lēmums (ES) 2017/2180, ar kuru pagarina spēkā esības termiņu Īstenošanas lēmumam (ES) 2016/412, ar ko dalībvalstīm atļauj noteikt pagaidu atkāpi no dažiem Padomes Direktīvas 2000/29/EK noteikumiem attiecībā uz Kanādas izcelsmes oša koksni vai Kanādā pārstrādātu oša koksni (OV L 307, 23.11.2017., 57. lpp.).